افغانستان تبعه سی مهاجر لر اوروپا گه اوتیب باریش گه حرکت ایتماقده. اولکه لریده گی قیین چیلیک لر سببلی اوز وطن لری نی ترک ایتیش گه مجبور بولیب قالگن افغانستان لیک, سوریه لیک و عراق لیق مینگلب قاچاق مهاجر اوروپا اولکه لری گه ییتیب باریش گه اینتیلماقده. اوچ کون لیک بیر مدت بیلن یونان چیگره سی نی یاپیپ قویگن مقدونیا قاچاق مهاجر لرنینگ باسیم لری گه چیدیه آلمسدن چیگره نی آچیب بیریش گه مجبور بولیب قالدی. قاچاق مهاجر لرنینگ بس و ریل لر بیلن صربستان چیگره سیده گی تابانوفتس گه حرکت ایتیش لری آرتیدن مقدونیا بیلن یونان چیگره سیده گی گَوگَلی شهری بوشالیب قالدی. فقط گینه بیر کون نینگ اوزیده مقدونیا دن صربستان گه مینگلب قاچاق مهاجر نینگ اوتیب کیتگن لیگی معلوم قیلینماقده. صربستان گه بارگن کیشی لر دن ایسه اوچ کون لیک بیر مدت مابینیده اوشبو اولکه نی ترک ایتیش لری طلب ایتیلماقده. هنگری نینگ, شنگن اولکه سی ایکن لیگی سببلی, صربستان دن هنگری گه اوتیب باره دیگن قاچاق مهاجر لر نینگ برچه اوروپا بیرلیگی اولکه لری گه باریش لری ممکن. قاچاق مهاجر لرنینگ یقین بیر پیتده آلمان و فرانسه کبی اولکه لرگه هم ییتیب باریش لری احتمالی اوشبو اولکه لر نی ایریم تدبیر لر آلیش گه اونده ماقده. فرانسه جمهوررئیسی فرانسوا اولاند آلمان باش وزیری انگلا مرکل بیلن اوچره شیب, قاچاق مهاجر لرنی قیسی اولکه لر نینگ قنچه مدت گه قبول ایتیش لری نینگ ممکن ایکن لیگی باره سیده بحث ایته دی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
